CELEX: 32003R0080
Language: bg
Date: 2003-01-17 00:00:00
Title: Регламент (ЕО) № 80/2003 на Комисията от 17 януари 2003 година за изменение на Регламент (ЕО) № 175/2001 по отношение на определени смеси от някои сортове орехи с черупки, официално определени от страните производителки

03/ 46
            
            
               BG
            
            
               Официален вестник на Европейския съюз
            
            
               51
            
         32003R0080
   
               L 013/5
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 80/2003 НА КОМИСИЯТА
   
   от 17 януари 2003 година
   за изменение на Регламент (ЕО) № 175/2001 по отношение на определени смеси от някои сортове орехи с черупки, официално определени от страните производителки
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 1881/2002 (2), и по-специално член 2, параграф 2 от него,
   като има предвид, че:
   
               (1)
            
            
               Регламент (ЕО) № 175/2001 на Комисията от 26 януари 2001 г. относно определяне на стандартите за търговия с обикновени орехи с черупка (3) предоставя възможността да се смесват, във всички класове качество, различни сортове обикновени орехи в една и съща опаковка, при условие че тази смес е официално определена от страната производителка.
            
         
               (2)
            
            
               Френските власти уведомиха Комисията, че са определили официално няколко смеси от сортове, наречени „Noix de Grenoble“ (Гренобълски орехи) и „Noix du Périgord“ (Перигордски орехи), приложими за пресните и за сухите орехи. Американските власти уведомиха Комисията, че са определили една смес от сорта наречен „California walnuts“ (Калифорнийски орехи), приложима за сухите орехи.
            
         
               (3)
            
            
               Без да се засяга съществуването на други смеси от официално определени сортове обикновени орехи, за да се избегнат всякакви различия в тълкуването и в приложението на Регламент (ЕО) № 175/2001, е целесъобразно да се изложат подробно характеристиките на тези смеси във въпросния регламент.
            
         
               (4)
            
            
               Поради това Регламент (ЕО) № 175/2001 следва да се измени.
            
         
               (5)
            
            
               Управителният комитет по пресни плодове и зеленчуци не е представил становище в сроковете, определени от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 175/2001 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 януари 2003 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 297, 21.11.1996 г., стр. 1.
   
      (2)  ОВ L 285, 23.10.2002 г., стр. 13.
   
      (3)  ОВ L 26, 27.1.2001 г., стр. 24.
   ПРИЛОЖЕНИЕ
   Приложението към Регламент (ЕО) № 175/2001 се изменя, както следва:
   
               1.
            
            
               В дял II (Разпоредби относно качеството), точка Б (Класификация) се изменя, както следва:
               
                           а)
                        
                        
                           в i) първа алинея се заменя със следния текст:
                           „Орехите с черупки, класифицирани в този клас, трябва да бъдат с най-високо качество. Те трябва да имат характеристиките на съответния сорт или на сместа от някои сортове, официално определена от страната производителка (1) и посочена в маркировката.
                        
                     
                           б)
                        
                        
                           в ii) първа алинея се заменя със следния текст:
                           „Орехите с черупки, класифицирани в този клас, трябва да бъдат с добро качество. Те трябва да имат характеристиките на съответния сорт, да бъдат от определен търговски вид или смес от някои сортове, официално определени от страната производителка (2) и посочени в маркировката.
                        
                     
         
               2.
            
            
               Добавя се следният текст:
               
                  „Допълнение III
                  НЕИЗЧЕРПАТЕЛЕН СПИСЪК НА СМЕСИТЕ ОТ НЯКОИ СОРТОВЕ ОРЕХИ С ЧЕРУПКИ, ОФИЦИАЛНО ОПРЕДЕЛЕНИ ОТ СТРАНАТА ПРОИЗВОДИТЕЛКА ПО СМИСЪЛА НА РАЗДЕЛ II, ДЯЛ Б, i) И ii) ОТ ПРИЛОЖЕНИЕТО
                  1.   „Гренобълски орехи“ („Noix de Grenoble“)
                  
                              —
                           
                           
                              за сухите орехи и за пресните орехи, смеси от следните сортове: Франкет (Franquette), Майет (Mayette), Паризиен (Parisienne),
                           
                        2.   „Перигордски орехи“ („Noix du Périgord“)
                  
                              —
                           
                           
                              за сухите орехи, смеси от следните сортове: Марбо (Marbot), Франкет (Franquette), Корн (Corne),
                           
                        
                              —
                           
                           
                              за пресните орехи, смеси от следните сортове: Марбо (Marbot) и Франкет (Franquette).
                           
                        3.   „Калифорнийски орехи“ („California walnuts“)
                  
                              —
                           
                           
                              за сухите орехи, смеси от следните сортове: Амиго (Amigo), Адамс (Adams), Ашли (Ashley), Пейн (Payne), Юрика (Eureka), Хартли (Hartley), Сер (Serr), Чендлър (Chandler), Чико (Chico), Гъстин (Gustine), Ломпок (Lompoc), Мидленд (Midland), Педро (Pedro), Пайниър (Pioneer), Сънленд (Sunland), Тихейма (Tehama), Тълар (Tulare), Вайна (Vina), По (Poe), Кармело (Carmello), Каскад (Cascade), Конча (Concha), Ерхарт (Ehrhardt), Франкет (Franquette), Хоу (Howe), Хауард (Howard), Айдахо (Idaho), Маркети (Marchetti), Майет (Mayette), Мейлан (Meylan), Плансентия (Plancentia), Шарки (Sharkey), Сайненсис (Sinensis), Тринта (Trinta), Уотърло (Waterloo), Уестсайд (Westside).“
                           
                        
            
         
      (1)  Неизчерпателен списък на смесите от някои сортове, официално определени от страната производителка, се съдържа в допълнение III.“
   
      (2)  Неизчерпателен списък на смесите от някои сортове, официално определени от страната производителка, се съдържа в допълнение III.“